cyanic-selkie/wikianc huggingface dataset:
সাপ্তাহিক হক-কথা
সাপ্তাহিক হক-কথা একটি সাপ্তাহিক সংবাদপত্র যা মওলানা ভাসানী কর্তৃক প্রতিষ্ঠিত হয়েছিল। এটি টাঙ্গাইল থেকে প্রকাশিত হতো। এটি প্রথম প্রকাশিত হয় ১৯৭২ খ্রিষ্টাব্দের ফেব্রুয়ারি মাসে, বাংলাদেশ প্রতিষ্ঠার অব্যবহিত পরে। এটির প্রতিষ্ঠাতা সম্পাদক ছিলেন সৈয়দ ইরফানুল বারি। সরকার-বিরোধী প্রচারণার কারণে অচিরেই এর সম্পাদককে গ্রেপ্তার করা হয়।
ওবায়দুল কাদের
ওবায়দুল কাদের (জন্ম: ১ জানুয়ারি ১৯৫২) বাংলাদেশ আওয়ামী লীগের সাধারণ সম্পাদক এবং সড়ক পরিবহন ও সেতু মন্ত্রী। নোয়াখালী-৫ আসন থেকে তিনি আওয়ামী লীগের প্রার্থী হিসেবে সপ্তম, নবম, দশম এবং একাদশ জাতীয় সংসদ নির্বাচনে জয় লাভ করেন। শেখ হাসিনার প্রথম মন্ত্রিসভায় তিনি যুব, ক্রীড়া ও সাংস্কৃতি বিষয়ক প্রতিমন্ত্রী ছিলেন। ২০১১ সালের ডিসেম্বর থেকে তিনি সড়ক পরিবহন ও সেতু মন্ত্রী হিসেবে দায়িত্ব পালন করছেন। ২০১৬ সালের ২৩ অক্টোবর বাংলাদেশ আওয়ামী লীগের ২০তম সম্মেলনে তিনি সাধারণ সম্পাদক নির্বাচিত হন। পরবর্তীতে ২০১৯ সালের ২১তম সম্মেলনেও তিনি পূণ:নির্বাচিত হন। ২০২২ সালের ২৪ ডিসেম্বর ২২তম সম্মেলনেও তিনি টানা তৃতীয় বারের মতো নির্বাচিত হন। তিনি রাজনীতির পাশাপাশি তিনি দৈনিক বাংলার বাণী পত্রিকার সহকারী সম্পাদক ছিলেন।
ছাত্র রাজনীতি
নোয়াখালী কলেজে অধ্যায়নরত অবস্থায় তিনি ছাত্র রাজনীতির সাথে যুক্ত হন। তিনি ১৯৬৬ সালে ৬ দফা আন্দোলন এবং ১৯৬৯ সালে গণআন্দোলন ও ছাত্রদের ১১ দফা আন্দোলনে সক্রিয় ছিলেন। ১৯৭১ সালে বাংলাদেশের স্বাধীনতা যুদ্ধ শুরু হওয়ার পর তিনি মুজিব বাহিনীর (বিএলএফ) কোম্পানীগঞ্জ থানা শাখার অধিনায়ক হিসেবে যুদ্ধে অংশ নেন। ১৯৭৫ সালে শেখ মুজিবুর রহমান হত্যাকাণ্ডের পর তিনি ৫ বছর কারাবন্দী ছিলেন। কারাগারে থাকা অবস্থায় তিনি বাংলাদেশ ছাত্রলীগের সভাপতি নির্বাচিত হন এবং দুই মেয়াদে সভাপতির দায়িত্ব পালন করেন। তখন তিনি ঢাকা বিশ্ববিদ্যালয়ে অধ্যয়নরত ছিলেন।
১৯৯১ - ২০০৮
ওবায়দুল কাদের ১৯৯১ থেকে ২০১৮ সাল পর্যন্ত ছয়বার নোয়াখালী-৫ আসন থেকে আওয়ামী লীগের প্রার্থী হিসেবে নৌকা প্রতীকে জাতীয় সংসদ নির্বাচনে অংশ নেন। প্রতিবারই তার প্রধান প্রতিদ্বন্দ্বী ছিলেন মওদুদ আহমদ। ১৯৯১ সালে পঞ্চম জাতীয় সংসদ নির্বাচনে প্রথমবারের মত জাতীয় সংসদ নির্বাচনে অংশ নেন। কিন্তু নির্বাচনে তৎকালীন জাতীয় পার্টির প্রার্থী মওদুদ আহমদের কাছে পরাজিত হন। ১৯৯৬ সালের জুনে সপ্তম জাতীয় সংসদ নির্বাচনে তিনি জয়লাভ করে প্রথমবারেরমত সংসদ সদস্য নির্বাচিত হন। এ নির্বাচনে জয়লাভ করে বাংলাদেশ আওয়ামী লীগে সরকার গঠন করে। এ সময় সপ্তম জাতীয় সংসদে শেখ হাসিনার প্রথম মন্ত্রিসভায় তিনি যুব, ক্রীড়া ও সংস্কৃতি বিষয়ক মন্ত্রণালয়ের প্রতিমন্ত্রীর দায়িত্ব পান। মন্ত্রিসভার অন্য সদস্যদের সাথে ২৩ জুন প্রতিমন্ত্রী হিসেবে শপথ গ্রহণ করেন। ২০০১ সালের ১৫ জুলাই এ মন্ত্রিসভা বিলুপ্তির পূর্ব পর্যন্ত তিনি দায়িত্ব পালন করেন।
২০০১ সালের অষ্টম জাতীয় সংসদ নির্বাচনে তিনি পরাজিত হন। এ সময় মওদুদ আহমদ বিএনপির প্রার্থী হিসেবে এ নির্বাচনে জয়লাভ করেন। ২০০২ সালের ২৬ ডিসেম্বর আওয়ামী লীগের ত্রি-বার্ষিক সম্মেলনে তিনি দলের প্রথম যুগ্ম-সাধারণ সম্পাদক নির্বাচিত হন এবং ২০০৯ সালের ২৬ জুলাই পর্যন্ত এ দায়িত্ব পালন করেন। ২০০৬-০৮ বাংলাদেশী রাজনৈতিক সংকটের সময় ফখরুদ্দীন আহমদ নেতৃত্বাধীন তত্ত্বাবধায়ক সরকারের সময় বিভিন্ন রাজনৈতিক দলের নেতাকর্মীদের জরুরি বিধিতে গ্রেফতার করা হয়। ২০০৭ সালের ৯ মার্চ তিনিও গ্রেফতার হন এবং ১৭ মাস ২৬ দিন কারাগারে থাকার পর ২০০৮ সালের ৫ জানুয়ারি জামিনে মুক্তি পান। কারাগারে থাকাকালে কারাজীবনের বর্ণনা দিয়ে “অনুস্মৃতি : যে কথা বলা হয়নি” নাম একটি গ্রন্থ রচনা করেন।
২০০৮ - বর্তমান
২০০৮ সালের ২৯ ডিসেম্বর নবম জাতীয় সংসদ নির্বাচনে আওয়ামী লীগ জয়লাভ করে সরকার গঠন করে এবং তিনি একই আসন থেকে নির্বাচিত হয়ে নবম সংসদে প্রতিনিধিত্ব করেন। নবম সংসদে তিনি তথ্য মন্ত্রণালয় সংক্রান্ত সংসদীয় স্থায়ী কমিটির সভাপতি হিসেবে দায়িত্ব পালন করেন। ২০০৯ সালে আওয়ামী লীগের ত্রি-বার্ষিক সম্মেলনে তিনি দলের সর্বোচ্চ নীতিনির্ধারণী ফোরাম ‘সভাপতিমন্ডলীর সদস্য’ নির্বাচিত হন। ২০১১ সালের ৫ ডিসেম্বর তিনি শেখ হাসিনার দ্বিতীয় মন্ত্রিসভায় তৎকালীন যোগাযোগ মন্ত্রণালয়ের (বর্তমান সড়ক পরিবহন ও সেতু মন্ত্রণালয়) মন্ত্রীর দায়িত্ব পান। ২০১২ সালের এপ্রিলে তৎকালীন রেলমন্ত্রী সুরঞ্জিত সেনগুপ্তের সহকারী একান্ত সচিবের (এপিএস) অর্থ কেলেঙ্কারির ঘটনায় সুরঞ্জিত পদত্যাগ করার পর তিনি কিছুকাল রেল মন্ত্রণালয়ের দায়িত্বও পালন করেন।
২০১৪ সালের দশম এবং ২০১৮ সালে একাদশ জাতীয় সংসদ নির্বাচনেও তিনি জয়লাভ করেন এবং শেখ হাসিনার তৃতীয় ও চতুর্থ মন্ত্রিসভায়ও তিনি সড়ক পরিবহন ও সেতু মন্ত্রীর দায়িত্ব পান। ২০১৬ সালের ২৩ অক্টোবর আওয়ামী লীগের ২০তম জাতীয় সম্মেলনে ২০১৬-২০১৯ মেয়াদে দলের সাধারণ সম্পাদক নির্বাচিত হন। ২০১৯ সালের ২১ ডিসেম্বর ২১তম জাতীয় সম্মেলনেও তিনি দ্বিতীয়বারের মতো সাধারণ সম্পাদক পদে পুন:নির্বাচিত হন। ২০২২ সালের ২৪ ডিসেম্বর ২২তম সম্মেলনেও তিনি টানা তৃতীয় বারের মতো সাধারণ সম্পাদক নির্বাচিত হন। ২০২২ সালের ২৪ ডিসেম্বর আওয়ামী লীগের ২২তম জতীয় সম্মেলনে টানা তৃতীয়বারের মত সাধারণ সম্পাদক পদে পুনঃনিবার্চিত হন তিনি। যা আওয়ামী লীগের ইতিহাসে প্রথম।
সাংবাদিকতা ও লেখালেখি
ওবায়দুল কাদের রাজনীতি ছাড়াও বেশ কিছুদিন সাংবাদিকতা করেছেন এবং বেশ কিছু গ্রন্থ রচনা করেছেন। তিনি দৈনিক বাংলার বাণী পত্রিকার সহকারী সম্পাদক ছিলেন। তিনি মোট ৯টি গ্রন্থ রচনা করেছেন।
মেন অ্যান্ড উইমেন্স ক্লাব
মেন অ্যান্ড উইমেন্স ক্লাব বিবাহ, যৌনতা, বন্ধুত্ব এবং বেশ্যাবৃত্তির মতো যৌন বিষয়ে আলোচনা করার জন্য কার্ল পিয়ারসনের প্রতিষ্ঠিত একটি বিতর্কিত সোসাইটি ছিল। এটি লন্ডনের মধ্যবিত্ত র‌্যাডিক্যাল চিন্তাবিদদের সমন্বয়ে গঠিত হয়েছিল। এটি সেই সময়ের জন্য খুবই দুঃসাহসিক কাজ ছিল। এটি বিপরীতকামিতাকে আদর্শিক হিসাবে বিবেচনা করে। । এটি ১৮৮৫ থেকে ১৮৮৯ সাল পর্যন্ত কার্যকর ছিল। এ ক্লাবের রেকর্ডগুলি এখন ইউনিভার্সিটি কলেজ লন্ডন এর পিয়ারসন সংগ্রহের অংশ।
কাশ্মীর প্রিমিয়ার লিগ
কাশ্মীর প্রিমিয়ার লিগ (সংক্ষেপে কেপিএল) হচ্ছে পাকিস্তানের আজাদ কাশ্মীরে অনুষ্ঠিত একটি পেশাদার টি-২০ ক্রিকেট লিগ। এই লিগটি মোট আটটি দল নিয়ে গঠিত: ৭টি দল আজাদ কাশ্মীরে অবস্থিত শহরগুলোকে প্রতিনিধিত্বকারী করে এবং একটি দল পুরো কাশ্মীরীদের প্রতিনিধিত্বকারী করে থাকে। দলগুলো একটি ডাবল রাউন্ড-রবিন পদ্ধতিতে খেলে শীর্ষ চারটি দল প্লে-অফের জন্য যোগ্যতা অর্জন করে এবং শেষ পর্যন্ত চ্যাম্পিয়নশিপ খেলা কেপিএল কাপ ফাইনাল নামে পরিচিত হয়। কেপিএলের খেলাগুলোর প্রাতিষ্ঠানিক টি-২০ মর্যাদা থাকবে না। লিগের প্রথম সংস্করণটি ২০২১ সালের ৬ আগস্ট থেকে শুরু হয়ে ১৬ আগস্ট পর্যন্ত চলমান ছিল।
ইতিহাস
২০২০ সালের ডিসেম্বরে, কাশ্মীর সম্পর্কিত সংসদীয় বিশেষ কমিটির চেয়ারপার্সন শাহরিয়ার খান আফ্রিদি কেপিএল চালু করেন। সিদ্ধান্ত নেওয়া হয়েছিল যে দ্বিতীয় সংস্করণে নারী কেপিএলও থাকবে, যা বোনাস হিসাবে এবং কাশ্মীরের মহিলাদের পেশাদার ক্রিকেট খেলার একমাত্র সুযোগ হিসাবে থাকবে। আজাদ কাশ্মীরের রাষ্ট্রপতি মাসুদ খান কেপিএলের প্রধান পৃষ্ঠপোষক হিসাবে নিযুক্ত হন। চৌধুরী শাহজাদ আখতার প্রধান নির্বাহী কর্মকর্তা, আরিফ মালিক কেপিএলের প্রতিষ্ঠাতা সভাপতি এবং পাকিস্তানের সাবেক অধিনায়ক ওয়াসিম আকরামকে প্রতিষ্ঠাতা সহ-সভাপতি হিসাবে নিযুক্ত করা হয়। শহীদ আফ্রিদিকে লিগের শুভেচ্ছা দূত হিসাবে মনোনয়ন করা হয়।
কেপিএল আন্তর্জাতিক ক্রিকেট কাউন্সিলের স্থায়ী সদস্য পাকিস্তান ক্রিকেট বোর্ড, আজাদ জম্মু ও কাশ্মীর সরকার এবং পাকিস্তানের পাঞ্জাব সরকার কর্তৃক স্বীকৃত। প্রাথমিকভাবে লিগটি ২০২১ সালের মে মাসে শুরুর কথা ছিল। তবে পাকিস্তান ক্রিকেট বোর্ড শুরুর সময়সীমা ২০২১ সালের আগস্ট মাসে সরিয়ে নেয়, কারণ ২০২১ সালের পাকিস্তান সুপার লিগ এখনও শেষ হয়নি। ২০২১ সালের ১৪ জুন কেপিএল তার ডায়মন্ড শ্রেণী ঘোষণা করে। ২০২১ সালের ২ আগস্ট কেপিএলের উদ্বোধনী মৌসুমের খেলার সূচি প্রকাশ করা হয়। ২০২১ সালের ৩ আগস্ট পাকিস্তানের প্রাক্তন পেস বোলার শোয়েব আখতারকে লিগের শান্তি দূত হিসাবে ঘোষণা করা হয়।
স্বাগত সংগীত
কাশ্মীর প্রিমিয়ার লিগের (কেপিএল) আনুষ্ঠানিক স্বাগত গানটি ২০২১ সালের ১৬ ফেব্রুয়ারি ইউটিউবে প্রকাশ করা হয়। গানচিত্রটি পরিচালনা করেছেন শান শহীদ এবং গেয়েছেন রাহাত ফতেহ আলী খান। কাশ্মীর প্রিমিয়ার লিগের শুভেচ্ছা দূত হলেন জুগ্গুন কাজিম, মেহভীশ হায়াত, ইমান আলী, আলী গুল পীর, নীলাম মুনির এবং আয়েশা ওমরের মতো অনেক পাকিস্তানি চলচ্চিত্র তারকা। কেপিএল একটি দাতব্য সংস্থা হিসেবে শহীদ আফ্রিদি ফাউন্ডেশনের সাথে অংশীদারিত্ব করেছে।
দল
প্রতিটি দলে পাঁচজন স্থানীয় কাশ্মীরি খেলোয়াড় থাকবে। তারা প্রথম সংস্করণে পাকিস্তানের আন্তর্জাতিক তারকাদের সঙ্গে খেলবে। দ্বিতীয় সংস্করণ থেকে, বৈশ্বিক তারকারাও কেপিএলে যোগ দেবে। কেপিএলের প্রাতিষ্ঠানিক ওয়েবসাইট অনুসারে, কাশ্মীর প্রিমিয়ার লিগের দলগুলি নিম্নরূপ:
মাঠসমূহ
সবগুলো খেলা মুজাফফারাবাদ ক্রিকেট স্টেডিয়ামে অনুষ্ঠিত হবে। পাকিস্তানে কোভিড-১৯ মহামারীর কারণে কাশ্মীর প্রিমিয়ার লিগের উদ্বোধনী আসরে প্রায় ২৫০০ দর্শক স্টেডিয়ামে বসে খেলার দেখার অনুমতি পায়।
সম্প্রচার
কেপিএলের উদ্বোধনী আসরের সম্প্রচার করে জিও সুপার।
শিলন্দা নাগডেমড়া শুশুক অভয়ারণ্য
শিলন্দা নাগডেমড়া শুশুক অভয়ারণ্য বাংলাদেশের পাবনা জেলায় অবস্থিত একটি বন্যপ্রাণ অভয়ারণ্য। ২০১৩ সালের ১ ডিসেম্ববর এটি প্রতিষ্ঠিত হয়। ২৪.১৭ হেক্টর এলাকা নিয়ে এই শুশুক বন্যপ্রাণ অভয়ারণ্যটি গঠিত।
নিকোলসের উর্তি
নিকোলসের উর্তি (বৈজ্ঞানিক নাম: Chagunius nicholsi) এক প্রজাতির মাছ। যা সিপ্রিনিড পরিবারের ও চেগুনিয়াস বর্গের অন্তর্ভুক্ত। এটি ভারত এবং মায়ানমারে বাস করে। এদের দৈর্ঘ্য ৩০ সেমি (১১.৮ ইঞ্চি), এবং সর্বোচ্চ ওজন ৯০০ গ্রাম (1.98 lbs). এটি ভেতরের জলাভূমিতে বাস করে।
আন নাঈম মসজিদ
ফ্রেম| আন-নাঈম মসজিদ (মালয়: মাসজিদ আন নাইম) সিঙ্গাপুর এর হুগাংয়ের হৌগাং অ্যাভিনিউ ৩, ট্যাম্পাইনস রোডের সংযোগস্থলে অবস্থিত একটি মসজিদ। এটি ইউইউএস মসজিদ পরিচালনা কর্তৃক মসজিদ বিল্ডিং ফান্ডের (এমবিএফ) আওতায় নির্মিত।
ইতিহাস
মসজিদটি ১৯৮৩ সালে মসজিদ বিল্ডিং তহবিলের দ্বিতীয় ধাপের অধীনে নির্মিত হয়েছিল। মসজিদটি ২০০৬ সালে কাজ করা হয়েছে যা এর সক্ষমতা বৃদ্ধি করে ২৫০০ মানুষের নামাজ পড়ার স্থান করা হয়।
স্থাপত্য
এটির বাক্সের মতো কাঠামো এবং লম্বা মিনার রয়েছে যা উচ্চ আবাসিক ফ্ল্যাটের পাশে বিশিষ্টভাবে দাঁড়িয়ে আছে।
সেবা সূমুহ
মসজিদ আশেপাশের হুগাং অঞ্চলে আবাসনের ধর্মীয় কাজ করে।প্রতিদিন কিন্ডারগার্টেন এবং মাদ্রাসা ক্লাস করানো হয়। মুসলমানরা কম্পিউটার ক্লাসগুলি থেকে লাভবান হতে পারে যা স্বনির্ভর গোষ্ঠীগুলির সাথে যৌথভাবে সংগঠিত হয়।
ঠেকেরা টেঙা
ঠেকেরা টেঙা বা থৈকোল (বৈজ্ঞানিক নাম: Garcinia pedunculata; ঠেকেরা টেঙা; বাংলা: থৈকোল ) একধরনের টক ফল। ফলটি এশিয়া মহাদেশের দক্ষিণ-পূর্ব অঞ্চলগুলিতে যথেষ্ট পরিমাণে উৎপাদিত হয়। ভারতের উত্তর-পূর্বাঞ্চলে থৈকোল পাওয়া যায়, যদিও অসম রাজ্যে ফলটি বেশি দেখা যায়। অসমের জনপ্রিয় খাদ্য টেঙা মাসর জুল বানানোর জন্যে থৈকোল ব্যবহার করা হয়।
ব্যবহার
থৈকোল পাতলা করে কেটে প্রখর রোদ্রে শুকানো হয়। শুকানোর পর ফলটি র রং কালচে হয়ে ওঠে। শুকনো থৈকোল টক মাছের ঝোল ও নানা ধরনের টক খাবার তৈরিতে ব্যবহার করা হয়। প্রাচীন কাল থেকেই অসমের সংস্কৃতিতে থৈকোলের ব্যবহার দেখা যায়। বিশেষত টেঙা আঞ্জা (টক ঝোল) বানানোর জন্য থৈকোল প্রায় অপরিহার্য। পেটের রোগ সারাতে থৈকোল কাজে আসে। থৈকোলের রসমিশ্রিত জল পান করলে পেটের ব্যথা সারে।
হাইমচর থানা
হাইমচর থানা বাংলাদেশের চাঁদপুর জেলার অন্তর্গত হাইমচর উপজেলার একটি থানা।
প্রতিষ্ঠাকাল
১৯৭৬ সালে হাইমচর থানা প্রতিষ্ঠিত হয়।
প্রশাসনিক এলাকাসমূহ
হাইমচর উপজেলার ৬টি ইউনিয়নের প্রশাসনিক কার্যক্রম হাইমচর থানার আওতাধীন।
সমকালিক বক্র
থাম্ব|একটি চক্রজ বক্রের উপরিস্থিত বিভিন্ন বিন্দু থেকে চারটি গোলক যাত্রা শুরু করছে ও একই সময়ে বক্রের নিম্নতম বিন্দুতে এসে পৌঁছচ্ছে। নীল তীরচিহ্নগুলো চক্রজ বরাবর ত্বরণের অভিমুখ দেখাচ্ছে। উপরে ডানদিকে সময়ের সাপেক্ষে অবস্থানের রেখাচিত্র। সমকালিক বক্র (বাংলা "সমকালিক"-এর উৎস গ্রিক ταυτοχρονία টটোক্রোনিয়া অর্থাৎ সমান সময়) হল সেই বক্র যা বরাবর ধ্রুবক অভিকর্ষীয় ক্ষেত্রে কোনও বস্তু উপরের যে কোনও বিন্দু থেকে যাত্রা শুরু করলেই একই সময়ে বিনা ঘর্ষণে বক্রের নিম্নতম বিন্দুতে এসে পৌঁছায়। বক্রটি চক্রজ বা সাইক্লয়েড, এবং নির্ণেয় সময় হল চক্রজের ব্যাসার্ধ বরাবর অভিকর্ষীয় ত্বরণের বর্গমূলের π গুণ। যে কোনও প্রদত্ত প্রারম্ভিক বিন্দুর জন্য সমকালিক বক্র ও ব্র্যাকিস্টোক্রোন বক্র পরস্পর অভিন্ন।
নরেন তামানে
নরেন্দ্র শঙ্কর তামানে (नरेन ताम्हणे; জন্ম: ৪ আগস্ট, ১৯৩১ - মৃত্যু: ১৯ মার্চ, ২০০২) তৎকালীন ব্রিটিশ ভারতের মহারাষ্ট্রের নিয়ন্ত্রণাধীন বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও ক্রিকেট প্রশাসক ছিলেন। ভারত ক্রিকেট দলের অন্যতম সদস্য ছিলেন তিনি।  ১৯৫৫ থেকে ১৯৬০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন নরেন তামহানে নামে পরিচিত নরেন তামানে।
প্রথম-শ্রেণীর ক্রিকেট
১৯৫১-৫২ মৌসুম থেকে ১৯৬৮-৬৯ মৌসুম পর্যন্ত নরেন তামানে’র প্রথম-শ্রেণীর খেলোয়াড়ী জীবন চলমান ছিল। বোম্বে দলের পক্ষে ১৯৫৩-৫৪ মৌসুম থেকে ১৯৬৩-৬৪ মৌসুম পর্যন্ত রঞ্জী ট্রফিতে অংশগ্রহণ করেছিলেন।
সর্বমোট ৯৩টি প্রথম-শ্রেণীর খেলায় অংশ নিয়ে ১৭৫ ক্যাচ ও ৭৮ স্ট্যাম্পিং করেছিলেন তিনি। বোম্বে ট্রফিতে প্রথম উইকেট-রক্ষক হিসেবে ১০০ ডিসমিসালের রেকর্ড গড়েন। ১৮.২৩ গড়ে ও এক সেঞ্চুরি সহযোগে ১,৪৫৯ রান সংগ্রহ করেন। তন্মধ্যে, ১৯৫৮-৫৯ মৌসুমে বোম্বের সদস্যরূপে বরোদার বিপক্ষে অপরাজিত ১০৯ রানের ইনিংস খেলেন।
আন্তর্জাতিক ক্রিকেট
সমগ্র খেলোয়াড়ী জীবনে একুশটি টেস্টে অংশগ্রহণ করেছেন নরেন তামানে। ১ জানুয়ারি, ১৯৫৫ তারিখে ঢাকায় স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩০ ডিসেম্বর, ১৯৬০ তারিখে কলকাতায় একই দলের বিপক্ষে সর্বশেষ টেস্টে অংশ নেন তিনি।
রঞ্জী ট্রফি প্রতিযোগিতায় অংশ নেয়ার এক মৌসুম পর ১৯৫৪-৫৫ মৌসুমে ভারত দল প্রথমবারের মতো পাকিস্তান গমন করে। সুভাষ গুপ্তের লেগ স্পিন ও বিনু মানকড়ের ধীরগতিসম্পন্ন বামহাতি বোলিং সহজাত ভঙ্গীমায় গ্লাভস বন্দী করেছিলেন। সাত স্ট্যাম্পিংসহ ১৯টি ডিসমিসাল ঘটিয়ে ক্রীড়ামোদীদের কাছে বিস্ময়ের পাত্রে পরিণত হন। এছাড়াও, নিজস্ব দ্বিতীয় টেস্টে ৫৪ রানের অপরাজিত ইনিংস খেলেন। ১০.২২ গড়ে রান সংগ্রহ করেছিলেন। ঐ পর্যায়ের ক্রিকেটে তিনি কখনো ব্যাট হাতে দক্ষতার বহিঃপ্রকাশ ঘটাতে পারেননি। ভারতের পক্ষে দুই টেস্ট বাদে পরবর্তী ১৩ টেস্টে অংশগ্রহণ করেন। এরপর থেকেই দল নির্বাচকমণ্ডলী নানা জোশী ও বুধি কুন্দরনকে তাদের শ্রেয়তর ব্যাটিংশৈলীর কারণে প্রাধান্য দেয় ও তাকে দলে আসা-যাওয়ার পালনায় থাকতে হয়েছিল।
১৯৫৯ সালে হেডিংলি ও ওভাল টেস্টে দর্শকদের কাছে ব্যাপক বাহ্বা কুড়ান। এর এক বছর পর কানপুরে অস্ট্রেলিয়ার বিপক্ষে পুনরায় তাকে দলে নেয়া হয়। নবনির্মিত পিচে স্পিনের প্রত্যাশা করা হলেও তিনি মাত্র একটি ডিসমিসাল ঘটিয়েছিলেন। তবে, দ্বিতীয় ইনিংসে জসু প্যাটেলের বলে উদ্বোধনী ব্যাটসম্যান কলিন ম্যাকডোনাল্ডের স্ট্যাম্পিংটি খেলার উল্লেখযোগ্য দিক ছিল। স্বল্পসংখ্যক অস্ট্রেলীয় ব্যাটসম্যানদের অন্যতম হিসেবে তিনি জসু প্যাটেলের অফ স্পিন বোলিং আত্মবিশ্বাসের সাথে মোকাবেলা করতে পেরেছিলেন। প্যাটেল ১৪ উইকেট নিয়ে ঐ টেস্টে স্বাগতিক দলকে ১১৯ রানে জয় এনে দেন। এরপর ১৯৬০-৬১ মৌসুমে পাকিস্তানের বিপক্ষে আর মাত্র দুই টেস্টে অংশগ্রহণের সুযোগ লাভ করেছিলেন নরেন তামানে। আন্তর্জাতিক ক্রিকেট থেকে প্রত্যাখ্যাত হবার পর আরও তিন মৌসুম ঘরোয়া ক্রিকেটে খেলেন।
মূল্যায়ন
অংশগ্রহণকৃত ২১ টেস্টেই তিনি উইকেট-রক্ষণের সাথে নিজেকে যুক্ত রাখেন। ৩৫ ক্যাচ ও ১৬ স্ট্যাম্পিং করেছিলেন তিনি। অস্ট্রেলীয় উইকেট-রক্ষক ওয়ালি গ্রাউট তার পরিচ্ছন্ন উইকেট-রক্ষণ ও সম্যক দক্ষতার কারণে জনপ্রিয় উইকেট-রক্ষক ডন টলনের সাথে তাকে তুলনা করেছিলেন।
অবসর
খেলোয়াড়ী জীবন থেকে অবসর গ্রহণের পরও ক্রিকেট খেলার সাথে জড়িত থাকেন। এ পর্যায়ে মুম্বই ও ভারত দলের নির্বাচকমণ্ডলীর সদস্যরূপে দায়িত্ব পালন করেন। বিখ্যাত ক্রিকেটার শচীন তেন্ডুলকরের আন্তর্জাতিক ক্রিকেটে অন্তর্ভূক্তি তারই মাধ্যমে হয়েছিল। ১৯৮০-এর দশকে জাতীয় দল নির্বাচক হিসেবে মনোনীত হন। ১৯৯১-৯২ মৌসুমে নির্বাচকমণ্ডলীর সভাপতির দায়িত্ব পালন করেন।
১৯ মার্চ, ২০০২ তারিখে ৭০ বছর বয়সে মহারাষ্ট্রের মুম্বই এলাকায় নরেন তামানে’র দেহাবসান ঘটে।
রুপি
রুপি বলতে বোঝায় ভারত, ইন্দোনেশিয়া, মালদ্বীপ, মরিশাস, নেপাল, পাকিস্তান, সেশেলস, শ্রীলঙ্কা এবং পুরনো আফগানিস্তান, তিব্বত, বার্মা এবং ব্রিটিশ পূর্ব আফ্রিকা, জার্মান পূর্ব আফ্রিকা এবং ট্রুসিয়াল রাজ্যসমূহে প্রচলিত মুদ্রা। ভারতীয় টাকার অপর নাম রুপি। মালদ্বীপে মুদ্রার একক হলো রুফিয়াহ। ভারতীয় টাকা (₹) এবং পাকিস্তানি রুপিকে ১০০ পয়সায় ভাগ করা যায়। মরিশাস ও শ্রীলঙ্কার রুপি ভাগ করা হয় ১০০ সেন্টে। আর নেপালি রুপিকে ভাগ করা হয় ১০০ পয়সা বা ৪ সুখা অথবা ২ মোহরে।
ব্যুৎপত্তি
"রুপি" শব্দটি এসেছে সংস্কৃত রূপ্য (रूप्य) থেকে, যার অর্থ "পেটা রূপা, রৌপ্যমুদ্রা"। এটি এসেছে বিশেষ্য শব্দ রূপ থেকে, যার অর্থ "রূপ, গঠন, সাদৃশ্য, ছবি"। আবার রূপ শব্দটির উৎস ভাবা হয় দ্রাবিড় শব্দ উরুপ্পু, যার অর্থ "দেহের একটি সদস্য"।
শের শাহ সুরি ১৫৪০ থেকে ১৫৪৫ পর্যন্ত তার স্বল্প শাসনকালে উত্তর ভারতে প্রচলন করেন প্রথম রুপিয়া, ১৭৮ গ্রেন ওজনের রৌপ্যমুদ্রা। এছাড়াও তিনি দাম নামের তাম্রমুদ্রা এবং ১৬৯ গ্রেন ওজনের মোহর বা স্বর্ণমুদ্রা চালু করেন।
ইতিহাস
ভারতীয় রুপি প্রথম পরিচিত, প্রচলিত এবং কথিত হয় রুপিয়া নামে, শের শাহ সুরির (১৫৪০-১৫৪৫) এই রৌপ্যমুদ্রা মুঘল শাসকেরাও বহাল রাখেন। রুপির ইতিহাসের সূচনা প্রাচীন ভারতে সিরকা খ্রিষ্টপূর্ব ৩য় শতকে। চীনা ওয়েন, মধ্যপ্রাচ্যের মুদ্রা এবং লিডিয়ান স্টাটার সহ বিশ্বের সবচেয়ে পুরাতন কিছু মুদ্রা প্রাচীন ভারতে প্রচলিত ছিল। শব্দটি এসেছে সংস্কৃত শব্দ রুপ্য থেকে যার অর্থ রৌপ্যমুদ্রা, আর সেটা এসেছে সংস্কৃত রূপ মানে "সুন্দর গঠন" থেকে।
১৮৯১ সালের পূর্বে আফগানিস্তানে আফগান রুপি হিসেবে কাবুলি রুপি এবং কান্দাহারি রুপি ব্যবহৃত হতো। আফগান রুপিকে ৬০ পয়সায় ভাগ করা হতো। ১৯২৫ সালে এর পরিবর্তে আফগান আফগানি মুদ্রা প্রচলিত হয়।
ভারতীয় টাকা, যা রুপি নামেও পরিচিত, দুবাই এবং কাতারে সরকারি মুদ্রা হিসেবে চালু ছিল ১৯৫৯ সাল পর্যন্ত, যখন ভারত নতুন গাল্ফ রুপি ("এক্সটার্নাল রুপি"ও বলা হয়) প্রচলন করে স্বর্ণপাচার রোধ করার জন্য। ১৯৬৬ সাল পর্যন্ত গাল্ফ রুপি বৈধ মুদ্রা হিসেবে চলে, এরপর ভারত তাৎপর্যপূর্ণভাবে ভারতীয় রুপির মূল্যহ্রাস করে এবং অর্থনৈতিক স্থিতিশীলতা বজায় রাখার জন্য নতুন কাতার-দুবাই রিয়াল প্রতিষ্ঠা করা হয়।
পূর্ব আফ্রিকার উপকূল এবং দক্ষিণ আরব
পূর্ব আফ্রিকা, আরব এবং মেসোপটেমিয়ায় রুপি ও এর সম্পূরক মুদ্রাসমূহ বিভিন্ন সময় প্রচলিত ছিল। পূর্ব আফ্রিকায় রুপির ব্যবহার উত্তরে সোমালিয়া থেকে দক্ষিণে নাটাল উপনিবেশ পর্যন্ত ধিস্তৃত হয়েছিল। মোজাম্বিতে ব্রিটিশ ভারতীয় রুপিসমূহ ওভারস্ট্যাম্প করা হতো। ব্রিটিশ পূর্ব আফ্রিকা কোম্পানি সেখানে রুপি ও এর ভগ্নাংশ এবং পয়সা প্রবর্তন করে।
স্ট্রেইটস সেটলমেন্টস
স্ট্রেইটস সেটলমেন্টগুলো ছিল মূলত ব্রিটিশ ইস্ট ইন্ডিয়া কোম্পানির আউটলাইয়ার। আর ১৯ শতকে ব্রিটিশদের আগমনের পূর্বে স্পেনীয় ডলার সেখানকার কর্তৃত্ব নিয়ে নেয়। ইস্ট ইন্ডিয়া কোম্পানি এর বদলে রুপি চালু করতে চাইলেও স্থানীয় জনগণ তার বিরোধিতা করে। যখন ১৮৬৭ সালে কোম্পানির কাছ থেকে ব্রিটিশ সরকার এসব স্ট্রেইট সেটলমেন্টের নিয়ন্ত্রণ নিয়ে নেয়, মুদ্রা হিসেবে রুপি প্রচলনের চেষ্টা বাদ দেয়া হয়।
ডিনোমিনেশন
আগে রুপিকে (১১.৬৬ গ্রাম, .৯১৭ খাঁটি রূপা) ভাগ করা হতো ১৬ আনা, ৬৪ পয়সা বা ১৯২ পাইতে। রুপিকে দশমিকে রূপান্তরের পূর্বপর্যন্ত ব্রিটিশ ভারতের সব মুদ্রারই ভিন্ন ভিন্ন নাম ছিল। এক পয়সা সমান ছিল দুই ঢেলা, তিন পাই এবং ছয় দামারিস। দুই পয়সা (টাকা), দুই আনা (দাওয়ান্নি), চার আনা (চাওয়ান্নি, বা রুপির এক-চতুর্থাংশ), আট আনা (আটানি, বা অর্ধ রুপি) প্রভৃতি ব্যাপকভাবে ব্যবহৃত হয়েছে ১৯৬১ সালে দশমিকায়ন করার পূর্বে। এসব মুদ্রার নামগুলো দিয়ে উর্দু আনাতে তাদের মূল্যমান বোঝা যায়, টাকা (দুই পয়সা বা অর্ধ আনা) বাদে। পূর্ব পাকিস্তানে (বর্তমান বাংলাদেশ) "রুপি"র বদলে টাকা শব্দটি ব্যবহার করা হতো, কিন্তু পশ্চিম পাকিস্তানে টাকা বলতে বোঝানো হতো দুই পয়সা।
উনবিংশ শতাব্দীর শুরুর দিকে ইস্ট ইন্ডিয়া কোম্পানির রুপিগুলো অস্ট্রেলিয়ায় সীমিত সময়ের জন্যে ব্যবহৃত হয়েছিল। মুদ্রার দশমিকায়ন করা হয় সিংহলে (শ্রীলঙ্কা) ১৯৬৯ সালে, ভারতে ১৯৫৭ সালে এবং পাকিস্তানে ১৯৬১ সালে। এভাবে, একটি ভারতীয় টাকাকে এখন ১০০ পয়সায় ভাগ করা যায়। এই পয়সাকে প্রায়ই বলা হয় নয়া পয়সা, মানে "নতুন টাকা"। ভারতীয় মুদ্রার প্রচলন নিয়ন্ত্রণ করে ভারতীয় রিজার্ভ ব্যাঙ্ক এবং পাকিস্তানে স্টেস ব্যাঙ্ক অফ পাকিস্তান। রুপির সবচেয়ে বেশি ব্যবহৃত প্রতীক হলো "Rs"। তবে ভারত ২০১০ সালের ১৫ জুলাই ভারতীয় রুপির জন্য নতুন একটি প্রতীক গ্রহণ করেছে।
প্রতীক
রুপি চিহ্ন "₨" হলো একটি মুদ্রা চিহ্ন যা ব্যবহার করে শ্রীলঙ্কা, নেপাল, মরিশাস, সিশেলিয়াস, পাকিস্তানি এবং মালদ্বীপে অর্থের একক বোঝানো হয়। এই চিহ্নটি ল্যাটিন বর্ণ "Rs" বা "Rs."-এর অনুরূপ এবং প্রায়ই পরবর্তী চিহ্নগুলো ব্যবহৃত হয়।
রুপি প্রতীকটি ইউনিকোড ক্যারেক্টারে এনকোড করা হয় U+20A8 হিসেবে (কিছু ফন্ট, যেমন মাইক্রোসফট সান্স‌ সেরিফ, চিহ্নটির বদলে ইউনিকোডের ভুল প্রতীক "Rp" ব্যবহার করে)। অর্থের পরিমাণ লেখার ক্ষেত্রে অঙ্কগুলোর পূর্বে উপসর্গ হিসেবে এই চিহ্ন বসিয়ে রুপির মুদ্রামান বোঝানো যায়, যেমন- "Re: ১" (এক এককের জন্য), বা "Rs. ১৪০" (এক রুপির বেশি হলে)। রুপি চিহ্নটি আগে ব্যবহৃত হতো ভারতীয় টাকা বোঝাতে। কিন্তু ২০১০ সালের ১৫ জুলাই থেকে এর বদলে ব্যবহার করা শুরু হয় ভারতীয় টাকার প্রতীক, ₹। নতুন চিহ্নটি গঠিত হয়েছে দেবনাগরী অক্ষর र (র) এবং লাতিন বড়হাতের অক্ষর R তার খাড়া দাগটি ছাড়া, সমান্তরাল দাগগুলো ওপরে (তাদের মধ্যে ফাঁকা অংশসহ)। এসব বৈশিষ্ট্য ত্রিরঙা ভারতীয় পতাকার ইঙ্গিতপূর্ণ বলে বলা হয়েছে। আর এটি সাম্যের চিহ্ন তুলে ধরেছে যা ভারতীয়দের অর্থনৈতিক বৈষম্য দূর করার ইচ্ছার প্রতীক।
শ্রীলঙ্কার রুপিকে সিংহলি ভাষায় "රු" প্রতীকে চিহ্নিত করা হয়।
মূল্যমান
রুপি মুদ্রা তখন থেকেই ব্যবহৃত হচ্ছে, এমনকি ব্রিটিশ ভারতেও, যখন এতে থাকত ৯১.৭% রূপার ১১.৬৬ গ্রাম এবং এক ট্রয় আউন্সের ০.৩৪৩৭ গ্রামের এএসইউ (বর্তমান মূল্যে ১০ মার্কিন ডলারের সমান)। উনবিনশ শতাব্দীর শেষাংশে, স্বর্ণ বিনিময় স্ট্যান্ডার্ড অনুসারে ভারতীয় একটি রৌপ্য রুপির মূল্য স্থির করা হয় এক শিলিং এশং চার পেন্স ব্রিটিশ মুদ্রা, অর্থাৎ ১৫ রুপিতে এক পাউন্ড স্টার্লিং।
রূপার পরিমাণের ভিত্তিতে রুপির মূল্যায়ন উনবিনশ শতাব্দীতে তীব্র প্রভাব ফেলেছিল, যেহেতু তখন বিশ্বের সবচেয়ে শক্তিশালী অর্থনীতিগুলো চলতো স্বর্ণের পরিমাপে। কিন্তু আমেরিকা ও বিভিন্ন ইউরোপীয় উপনিবেশে বিপুল পরিমাণ রূপা আবিষ্কারের পর স্বর্ণের তুলনায় এর মূল্যমান অনেক কমে যায়।
বহিঃসংযোগ
₹
শওকত মাহমুদ
শওকত মাহমুদ (জন্ম: ২৯ জুলাই ১৯৫৯) একজন বাংলাদেশী সাংবাদিক এবং রাজনীতিবিদ। তিনি ইকোনোমিক টাইমস এর সম্পাদক।বাংলাদেশ জাতীয় প্রেস ক্লাব এর ৫ বছরের নেতা এবং তিনি এই সংগঠনের সাংগঠনিক পদে অবস্থান করছেন। বাংলাদেশ জাতীয়তাবাদী দল বিএনপির ৫ম জাতীয় কাউন্সিলে তিনি বিএনপির চেয়ারপার্সন বেগম খালেদা জিয়ার উপদেষ্টা হিসেবে মনোনিত হন। এবং ৬ষ্ঠ কাউন্সিলে তিনি বিএনপির ভাইস চেয়ারম্যান হিসেবে মনোনিত হন।
প্রাথমিক জীবন এবং শিক্ষা
মাহমুদ ঢাকা বিশ্ববিদ্যালয় থেকে ১৯৮০ সালে গনযোগাযোগ ও সাংবাদিকতা বিভাগ থেকে শিক্ষা সম্পন্ন করেন।
পেশাজীবন এবং সাংবাদিকতা
জাতীয় প্রেসক্লাবের সভাপতি ও সাধারণ সম্পাদকের দায়িত্ব পালন করেছেন।
রাজনীতি
সাবেক প্রধানমন্ত্রী বেগম খালেদা জিয়ার উপদেষ্টা হিসেবে মনোনিত হন, এই দায়িত্ব নিস্টার সাথে পালন করার পর ৬ষ্ঠ কাউন্সিলে কেন্দ্রীয় কমিটির ভাইস চেয়ারম্যান হিসবে অন্তর্ভুক্ত হন। এর আগে ২০১২ থেকে ২০১৬ সাল পর্যন্ত। উনার নিজ, উপজেলা কুমিল্লার ব্রাহ্মণপাড়া উপজেলা বিএনপির আহবায়ক হিসেবে দায়িত্ব পালন করেন।
বিতর্ক
শওকত মাহমুদ কে বাংলাদেশ জাতীয়তাবাদী দল বিএনপি থেকে দলের শৃঙ্খলাভঙ্গের কারনে ২১ মার্চ ২০২৩ সালে প্রার্থমিক সদস্যর পদ ও কেন্দ্রীয় বিএনপির ভাইস চেয়ারম্যানের পদ থেকে বহিষ্কার করে সংবাদ বিজ্ঞপ্তি দেয় বিএনপি
ফৌজী
ফৌজী (ফার্সি: فوجي) ফৌজি রূপে রোমানাইজড) হলো ইরানের রাজাভি খোরাসান প্রদেশের মধ্য জেলা সোলতানাবাদ পল্লী জেলার একটি গ্রাম। ২০০৬ এর আদমশুমারিতে, এর জনসংখ্যা ২৭১ জন। ৬৪ টি পরিবার।
গন্ডালু
গন্ডালু হল বাংলা সাহিত্যের জনপ্রিয় গোয়েন্দা চরিত্র যা চারজন মেয়েকে নিয়ে তৈরী। বাংলা সাহিত্যে কাল্পনিক গোয়েন্দা চরিত্র গুলির অন্যতম গন্ডালুর সৃষ্টিকর্তা লেখিকা নলিনী দাশ। গন্ডালুর কাহিনী নিয়মিত প্রকাশিত হত সন্দেশ পত্রিকায়। চিত্রাঙ্কন করতেন সত্যজিৎ রায়।
চরিত্র
চারটি মেয়েকে নিয়ে গন্ডালু গোয়েন্দা দলের সৃষ্টি। কালু (কাকলি চক্রবর্তী), বুলু (বুলবুলি সেন), মালু (মালবিকা মজুমদার) এবং টুলু (টুলু বোস) এই চার বন্ধু পশিমবঙ্গ এবং ঝাড়খণ্ডের সীমান্তের কাছাকাছি এক কাল্পনিক শহরের একটি হোস্টেলে থাকে। এদের প্রধান কাকলি সবচেয়ে বুদ্ধিমতী। তারা যেখানেই বেড়াতে যায় একটা করে রহস্য সামনে উপস্থিত হয় আর তার সমাধানে ঝাঁপিয়ে পড়ে গন্ডালু। ছেলেধরা, ডাকাত, চোরাকারবারী আর অপরাধীদের বুদ্ধির জোরে পরাস্ত করে তারা। তাদের গোয়েন্দাগিরি দেখে বন্ধুরা তাদের নাম দেয় গোয়েন্দা গন্ডালু। টুলু এই গল্পগুলির কথক।
গুঞ্জরিয়া রেলওয়ে স্টেশন
গুঞ্জারিয়া রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর দিনাজপুর জেলার গুঞ্জরিয়ায় জাতীয় সড়ক ৩১ এর পাশে অবস্থিত।
জয়নাল আবেদীন (মেহেরপুরের রাজনীতিবিদ)
মোঃ জয়নাল আবেদীন বাংলাদেশের মেহেরপুর জেলার একজন রাজনীতিবিদ। বাংলাদেশ আওয়ামীলীগের নেতা ও মেহেরপুর-১ আসনের সাবেক সংসদ সদস্য।
প্রাথমিক জীবন
জয়নাল আবেদীন ১ জানুয়ারি ১৯৫৪ সালে মেহেরপুর জেলার সদর উপজেলায় জন্মগ্রহণ করেন।
রাজনৈতিক ও কর্মজীবন
জয়নাল আবেদীন বাংলাদেশ আওয়ামীলীগের একজন রাজনীতিবিদ। তিনি মেহেরপুর-১ (মেহেরপুর সদর–মুজিবনগর) আসন থেকে ২০০৮ সালে নির্বাচিত সাবেক সংসদ সদস্য। নবম জাতীয় সংসদে তিনি বাণিজ্য মন্ত্রণালয় সম্পর্কিত স্থায়ী কমিটির সদস্য ছিলেন।
বানিয়াচং উত্তর পূর্ব ইউনিয়ন
অবস্থান ও সীমানা
বৃহত্তম বানিয়াচং গ্রাম যে চারটি ইউনিয়ন নিয়ে অবস্থিত, তার মধ্যে একটি ইউনিয়ন বানিয়াচং উত্তর পূর্ব। এ উপজেলায় রয়েছে বানিয়াচং উপজেলা পরিষদ। এই উপজেলার উত্তরে আজমিরীগঞ্জ উপজেলার বদলপুর ইউনিয়ন, পশ্চিমে বানিয়াচং উত্তর পশ্চিম ও আজমিরীগঞ্জ উপজেলার বদলপুর ইউনিয়ন, দক্ষিনে বানিয়াচং দক্ষিণ পশ্চিম ও বানিয়াচং দক্ষিণ পূর্ব ইউনিয়ন এবং পূর্বে কাগাপাশা ও বড়ইউরি ইউনিয়ন অবস্থিত।
দর্শনীয় স্থান
১) বানিয়াচং রাজবাড়ি
২) পুরানবাগ জামে মসজিদ
৩) তাবলিজি মার্কাজ মসজিদ
৪) কালিদাষ্টিকা ব্রীজ
আয়তন ও জনসংখ্যা
আয়তন- ২৬.০৩ (বর্গ কিঃ মিঃ)। জনসংখ্যা– ১৭,৬৪৬ জন।
শিক্ষা
শিক্ষার হার : ৬৫%। (২০১০ এর শিক্ষা জরীপ অনুযায়ী)
শিক্ষা প্রতিষ্ঠান
উল্লেখযোগ্য ব্যক্তিত্ব
সুবির নন্দী - (গায়ক)
ননী গোপাল রায় হালদার (শিক্ষক)
জনপ্রতিনিধি
বর্তমান চেয়ারম্যান- মিজানুর রহমান খান
মিখাইল শলোখভ
মিখাইল আলেক্সান্দ্রোভিচ শলোখভ (Михаи́л Алекса́ндрович Шо́лохов) (মে ২৪, ১৯০৫-ফেব্রুয়ারি ২১, ১৯৮৪) নোবেলজয়ী সোভিয়েত ঔপন্যাসিক। যুদ্ধের বিপক্ষে আর শান্তির সপক্ষে তিনি সর্বদাই সোচ্চার ছিলেন। ১৯৬৫ সালে তিনি সাহিত্যে নোবেল পুরস্কার লাভ করেন। সৌরজগতে গ্রহাণুপুঞ্জের একটি গ্রহাণুর নামকরণ করা হয়েছে তার সম্মানে, ২৪৪৮ শলোখভ।
জীবন ও কর্ম
মিখাইল শলোখভের জন্ম ডন নদীর তীরে, ভেশেনস্কায়ায়, ১৯০৫ সালে। মাত্র ১২ বছর বয়সে ১৯১৭ সালে তিনি প্রত্যক্ষ করেন রুশ বিপ্লবের ভয়াবহতা। ১৯১৯ সালে ভেশেনস্কায়া অঞ্চলে এক প্রতিবিপ্লবী অভ্যূথ্থানের প্রত্যক্ষদর্শী হতে হয়েছিল শলোখভকে। সে অঞ্চলের কসাকরা তখন বলশেভিক আর কর্নিলভ নামে দু'ভাগে বিভক্ত হয়ে এক রক্তক্ষয়ী গৃহযুদ্ধে অবতীর্ণ হয়।
শলোখভের লেখালেখি শুরু হয় ১৯২৩ সালে, মাত্র আঠারো বছর বয়সে। একটি যুব সংবাদপত্রে তার লেখা ছাপা হয়। তার তিন বছর পর তার প্রথম বই টেলস ফ্রম দ্য ডন প্রকাশিত হয়।
মুনড্রু মুদিচ্চু
মুনড্রু মুদিচ্চু (மூன்று முடிச்சு; 'অর্থ' তিনটি বাঁধন) হচ্ছে ১৯৭৬ সালে মুক্তিপ্রাপ্ত একটি তামিল চলচ্চিত্র যেটা পরিচালনা করেন তামিল চলচ্চিত্র শিল্পের খ্যাতনামা পরিচালক কৈলাস বলচন্দ। চলচ্চিত্রটিতে মুখ্য ভূমিকায় ছিলেন তামিল চলচ্চিত্র শিল্পের তিন কিংবদন্তি কামাল হাসান, রজনীকান্ত এবং শ্রীদেবী যদিও তখনকার চলচ্চিত্র জগতে তারা প্রায়ই অপরিচিতই ছিলেন। চলচ্চিত্রটিতে রজনীকান্ত একজন দুশ্চরিত্র খলনায়কের চরিত্রে অভিনয় করেন।
চলচ্চিত্রটির কাহিনী হচ্ছে এরকম যে, বালাজী নামের একটা ছেলে তার এক বন্ধু প্রসাদের সাথে মেসে থাকে, ঐ মেসেরই পাশের দালানে সেলভী নামের এক তরুণী তার বড় বোনের সাথে থাকে। বালাজীর সেলভীর সাথে পরিচয়, ভালো লাগা, বন্ধুত্ব এবং প্রেম হয়ে যায়; এটা প্রসাদের হিংসার কারণ হয়ে দাঁড়ায়। সে একদিন বালাজী আর সেলভীকে নিয়ে নৌকা ভ্রমণে বের হয়, বালাজী হঠাৎ করে পানিতে পড়ে যায় আর প্রসাদ যে সাঁতার জানে কিন্তু ইচ্ছা করেই বালাজীকে বাঁচানোর চেষ্টা করেনা কারণ সে সেলভীর সাথে যৌন সম্পর্ক করতে চায় মনে মনে অনেক আগে থেকেই।
প্রসাদ সেলভীর প্রতি দয়ালু হয়ে যায় এবং সেলভী তার বাড়ীতে আসে এবং একটি দাসী হিসেবে জীবনযাপন করে। প্রসাদ তার বাবা এবং তার ছোট ভাইবোনদের সঙ্গে বসবাস করে। তার পিতা চান সেলভী যেন প্রসাদকে বিয়ে করে। সেলভী মনে মনে প্রসাদের ওপর প্রতিশোধ নিতে চায়, সেলভী প্রসাদের বাবাকে বিয়ে করার সিদ্ধান্ত নেয়। প্রসাদের বাবার সাথে বিয়ে করার পর, সে প্রসাদের ওপর প্রতিশোধের জন্য তার 'মা' অবস্থা ব্যবহার করার সিদ্ধান্ত নেয় এবং যখন ফিরে আসে তখন তাকে হকচকিয়ে দেয়।
চলচ্চিত্র তামিল ভাষায় লাইন দিয়ে শেষ হয়, যা বাংলায় অনুবাদ করলে দাঁড়ায়: "যখন একটি বীজ অঙ্কুরের সময় হয়, যদি বিবেক অনুশোচনা করতে না পারে এবং শুধুমাত্র এই ঘটনার পরেই বিবেকের উপস্থিতি হয়! যখন বিবেক স্বার্থপরতার জন্য নিজের সাথে ঘৃণা করে; অপরাধী এর চোখ, তার উন্মাদতা তার বিবেকের হবে! "
জাব-মো-নাং-দোন
জাব-মো-নাং-দোন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে দ্বারা রচিত একটি বিখ্যাত তিব্বতী গ্রন্থ।
ফুটবল শ্রীলঙ্কা
এই সংস্থাটি শ্রীলঙ্কার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে শ্রীলঙ্কা চ্যাম্পিয়নস লীগ এবং শ্রীলঙ্কা এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে শ্রীলঙ্কা ফুটবল ফেডারেশনের সভাপতির দায়িত্ব পালন করছেন আনুরা ডি সিলভা এবং সাধারণ সম্পাদকের দায়িত্ব পালন করছেন জাসওয়ার উমারু লেবে।
রবিন গোসেন্স
রবিন এভারার্ডুস গোসেন্স (Robin Gosens; জন্ম: ৫ জুলাই ১৯৯৪) হলেন একজন জার্মান পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব আতালান্তা এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০২০ সালে, গোসেন্স জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৫ ম্যাচে অংশগ্রহণ করেছেন। ব্যক্তিগতভাবে, গোসেন্স বেশ কিছু পুরস্কার জয়লাভ করেছেন, যার মধ্যে ২০১৯–২০ সেরিয়ে আ বর্ষসেরা দলে অন্তর্ভুক্তি অন্যতম।
প্রারম্ভিক জীবন
রবিন এভারার্ডুস গোসেন্স ১৯৯৪ সালের ৫ই জুলাই তারিখে জার্মানির এমেরিখ আম রাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২২ আইসিসি পুরুষ টি২০ বিশ্বকাপ দলীয় সদস্য
২০২২ আইসিসি পুরুষ টি২০ বিশ্বকাপ আইসিসি পুরুষ টি২০ বিশ্বকাপের অষ্টম আসর হিসেবে ২০২২ সালের অক্টোবর ও নভেম্বর মাসে অস্ট্রেলিয়ায় অনুষ্ঠিত হয়। অংশগ্রহণকারী প্রতিটি দল ২০২২ সালের সেপ্টেম্বরের মধ্যে নিজেদের দলীয় সদস্যের তালিকা ঘোষণা করে।
অস্ট্রেলিয়া
২০২২ সালের ১ সেপ্টেম্বর স্বাগতিক অস্ট্রেলিয়া নিজেদের দল ঘোষণা করে।
২০২২ সালের ২০ অক্টোবর চোট পেয়ে দল থেকে ছিটকে যাওয়া জশুয়া ইংলিসের পরিবর্তে ক্যামেরন গ্রিনকে দলে যোগ করা হয়।
আফগানিস্তান
২০২২ সালের ১৫ সেপ্টেম্বর আফগানিস্তান নিজেদের দল ঘোষণা করে।
কোচ: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 জোনাথন ট্রট
আফসার জাজাই, গুলবাদিন নাইব, রহমত শাহ ও শরফউদ্দিন আশরাফকে প্রাথমিকভাবে দলে রিজার্ভ খেলোয়াড় হিসেবে রাখা হয়। ২০২২ সালের ৩০ অক্টোবর চোটের কারণে হজরতউল্লাহ জাজাই দল থেকে ছিটকে গেলে গুলবাদিন নাইবকে মূল দলে নেয়া হয়।
আয়ারল্যান্ড
২০২২ সালের ২০ সেপ্টেম্বর আয়ারল্যান্ড নিজেদের দল ঘোষণা করে।
কোচ: হাইনরিখ মালান
২০২২ সালের ৮ অক্টোবর ক্রেইগ ইয়াং-এর পরিবর্তে দলে গ্রাহাম হিউমকে নেয়া হয়।
ইংল্যান্ড
২০২২ সালের ২ সেপ্টেম্বর ইংল্যান্ড নিজেদের দল ঘোষণা করে।
কোচ: 🇦🇺 ম্যাথিউ মট
টিম্যাল মিলস, রিচার্ড গ্লিসন ও লিয়াম ডসনকে প্রাথমিকভাবে রিজার্ভ খেলোয়াড় হিসেবে দলে রাখা হয়। দল ঘোষণার দিন পায়ে চোট পেয়ে দল থেকে ছিটকে যান জনি বেয়ারস্টো। তাঁর বদলি হিসেবে অ্যালেক্স হেলসকে দলে যোগ করা হয়। ২০২২ সালের ১৯ অক্টোবর রিস টপলি চোটের কারণে দল থেকে ছিটকে গেলে টিম্যাল মিলসকে মূল দলে নেয়া হয়।
ওয়েস্ট ইন্ডিজ
২০২২ সালের ১৪ সেপ্টেম্বর ওয়েস্ট ইন্ডিজ নিজেদের দল ঘোষণা করে।
কোচ: ফিল সিমনস
২০২২ সালের ৩ অক্টোবর শিমরন হেটমায়ারের পরিবর্তে দলে শামার ব্রুকসকে নেয়া হয়।
জিম্বাবুয়ে
কোচ: ডেভিড হটন
ইনোসেন্ট কাইয়া, কেভিন কাসুজা, তাদিওয়ানাশে মারুমানি, তানাকা চিভাংগা ও ভিক্টর নিয়াউচিকে দলে রিজার্ভ খেলোয়াড় হিসেবে রাখা হয়।
দক্ষিণ আফ্রিকা
২০২২ সালের ৬ সেপ্টেম্বর দক্ষিণ আফ্রিকা নিজেদের দল ঘোষণা করে।
কোচ: মার্ক বাউচার
আন্দিলে পেখলুকোয়াইয়ো, বিয়র্ন ফরটুইন ও মার্কো ইয়ানসেনকে প্রাথমিকভাবে দলে রিজার্ভ খেলোয়াড় হিসেবে রাখা হয়। ২০২২ সালের ৬ অক্টোবর আঙুলে চোট পেয়ে ডোয়েইন প্রিটোরিয়াস দল থেকে ছিটকে যান। তাঁর বদলি হিসেবে মার্কো ইয়ানসেনকে মূল দলে নেয়া হয় ও একই সাথে লিজাদ উইলিয়ামসকে রিজার্ভ তালিকায় যোগ করা হয়।
নামিবিয়া
২০২২ সালের ১৫ সেপ্টেম্বর নামিবিয়া নিজেদের দল ঘোষণা করে।
কোচ: পিয়ের দ্য ব্রয়েন
নিউজিল্যান্ড
২০২২ সালের ২০ সেপ্টেম্বর নিউজিল্যান্ড নিজেদের দল ঘোষণা করে।
কোচ: 🇳🇿 গ্যারি স্টেড
নেদারল্যান্ডস
২০২২ সালের ৬ সেপ্টেম্বর নেদারল্যান্ডস নিজেদের দল ঘোষণা করে।
পাকিস্তান
২০২২ সালের ১৫ সেপ্টেম্বর পাকিস্তান নিজেদের দল ঘোষণা করে।
কোচ: 🇵🇰 সাকলাইন মুশতাক
ফখর জামান, মোহাম্মদ হারিস ও শাহনেওয়াজ দাহানিকে প্রাথমিকভাবে দলে রিজার্ভ খেলোয়াড় হিসেবে রাখা হয়। ২০২২ সালের ১৪ অক্টোবর ফখর জামানকে মূল দলে যোগ করা হয় ও মূল দল থেকে উসমান কাদিরকে রিজার্ভ তালিকায় নেয়া হয়। ২০২২ সালের ২ নভেম্বর ফখর জামান চোটের কারণে দল থেকে ছিটকে গেলে তাঁর বদলি হিসেবে মোহাম্মদ হারিসকে মূল দলে যোগ করা হয়।
বাংলাদেশ
২০২২ সালের ১৪ সেপ্টেম্বর বাংলাদেশ নিজেদের দল ঘোষণা করে।
কোচ: রাসেল ডমিংগো
মাহেদী হাসান, রিশাদ হোসেন, শরিফুল ইসলাম ও সৌম্য সরকারকে প্রাথমিকভাবে রিজার্ভ খেলোয়াড় হিসেবে দলে রাখা হয়। ২০২২ সালের ১৪ অক্টোবর মোহাম্মদ সাইফুদ্দিন ও সাব্বির রহমানের পরিবর্তে মূল দলে রিজার্ভ তালিকা থেকে শরিফুল ইসলাম ও সৌম্য সরকারকে নেয়া হয়।
ভারত
২০২২ সালের ১২ সেপ্টেম্বর ভারত নিজেদের দল ঘোষণা করে।
কোচ: 🇮🇳 রাহুল দ্রাবিড়
লাগ্রঁজ বিন্দু
লাগ্রঁজ বিন্দু বলতে দুটি বিশাল কক্ষীয় বস্তুর মহাকর্ষীয় প্রভাবের অধীনে কম-ভরের বস্তুদের সাম্যাবস্থা বিন্দুদের বোঝায়। গাণিতিকভাবে এটি সীমাবদ্ধ তিন-বস্তু সমস্যার সমাধানের সঙ্গে জড়িত।
২০২২ আইসিসি পুরুষ টি২০ বিশ্বকাপ দলীয় সদস্য
শ্রীলঙ্কা
২০২২ সালের ১৬ সেপ্টেম্বর শ্রীলঙ্কা নিজেদের দল ঘোষণা করে।
কোচ: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 ক্রিস সিলভারউড
লাগ্রঁজ বিন্দু
যেকোনো দুটি কক্ষীয় বস্তুর ব্যবস্থার জন্য L1 থেকে L5 পর্যন্ত পাঁচটি লাগ্রঁজ বিন্দু আছে, এবং সমস্ত লাগ্রঁজ বিন্দুই বস্তুদুটির কক্ষীয় তলে আছে। সূর্য–পৃথিবী ব্যবস্থার জন্য পাঁচটি লাগ্রঁজ বিন্দু আছে, এবং পৃথিবী–চাঁদ ব্যবস্থার জন্য পাঁচটি আলাদা লাগ্রঁজ বিন্দু আছে। L1, L2, ও L3 বিশাল বস্তুদুটির কেন্দ্রগামী সরলরেখার উপর আছে। অন্যদিকে L4 ও L5 প্রত্যেকে বিশাল বস্তুদুটির কেন্দ্র দ্বারা গঠিত সমবাহু ত্রিভুজের তৃতীয় শীর্ষ হিসেবে কাজ করে।
২০২২ আইসিসি পুরুষ টি২০ বিশ্বকাপ দলীয় সদস্য
শ্রীলঙ্কা
আশেন বণ্ডারা, দিনেশ চান্দিমাল, নুওয়ানিন্দু ফার্নান্দো, প্রবীণ জয়বিক্রমা ও বিনুরা ফার্নান্দোকে প্রাথমিকভাবে স্ট্যান্ডবাই খেলোয়াড় হিসেবে দলে রাখা হয়, যাঁদের মধ্য থেকে শুধু আশেন বণ্ডারা ও প্রবীণ জয়বিক্রমা দলের সাথে ভ্রমণ করেন। টুর্নামেন্ট শুরুর আগে দিলশান মদুশঙ্কা চোট পেয়ে দল থেকে ছিটকে গেলে তাঁর পরিবর্তে বিনুরা ফার্নান্দোকে মূল দলে নেয়া হয়। ২০২২ সালের ১৯ অক্টোবর দুষ্মন্ত চামিরার পরিবর্তে কসুন রজিতাকে দলে যোগ করা হয়। একই সাথে দানুষ্কা গুণতিলকা চোটের কারণে দল থেকে ছিটকে গেলে আশেন বণ্ডারাকে মূল দলে নেয়া হয়। ২০২২ সালের ২৬ অক্টোবর অসিতা ফার্নান্দো, মতীশ পতিরণ ও নিরোশন দিকভেল্লাকে স্ট্যান্ডবাই খেলোয়াড় হিসেবে দলে যোগ করা হয়।
সংযুক্ত আরব আমিরাত
২০২২ সালের ১৭ সেপ্টেম্বর সংযুক্ত আরব আমিরাত নিজেদের দল ঘোষণা করে।
কোচ: 🇮🇳 রবিন সিং
লাগ্রঁজ বিন্দু
ইতিহাস
প্রায় ১৭৫০ খ্রিস্টাব্দে সুইস গণিতবিদ লেওনার্ড অয়লার সরলরৈখিক লাগ্রঁজ বিন্দু তিনটি (L1, L2, L3) আবিষ্কার করেছিলেন। এক দশক পরে ইতালীয় বংশোদ্ভূত জোসেফ-লুই লাগ্রঁজ বাকি বিন্দু দুটি (L4, L5) আবিষ্কার করেছিলেন।
২০২২ আইসিসি পুরুষ টি২০ বিশ্বকাপ দলীয় সদস্য
সংযুক্ত আরব আমিরাত
আদিত্য শেঠি, ফাহাদ নওয়াজ, বিষ্ণু সুকুমারন, সঞ্চিত শর্মা ও সুলতান আহমেদকে প্রাথমিকভাবে দলে রিজার্ভ খেলোয়াড় হিসেবে রাখা হয়। চোটের কারণে জাওয়ার ফরিদ দল থেকে ছিটকে গেলে ফাহাদ নওয়াজকে মূল দলে যোগ করা হয়।
লাগ্রঁজ বিন্দু
ইতিহাস
১৭৭২ সালে লাগ্রঁজ "তিন-বস্তু সমস্যার উপর একটি প্রবন্ধ" প্রকাশিত করেছিলেন। এর প্রথম অধ্যায়ে তিনি সাধারণ তিন-বস্তু সমস্যার কথা বিবেচনা করেছিলেন। সেখান থেকে দ্বিতীয় অধ্যায়ে তিনি বৃত্তাকার কক্ষপথ যুক্ত যেকোনো তিনটি ভরের সরলরৈখিক ও সমবাহু, এই দুটি বিশেষ নির্দিষ্ট প্যাটার্নের সমাধান প্রদর্শন করেছিলেন।
২০২২ আইসিসি পুরুষ টি২০ বিশ্বকাপ দলীয় সদস্য
স্কটল্যান্ড
২০২২ সালের ২২ সেপ্টেম্বর স্কটল্যান্ড নিজেদের দল ঘোষণা করে।
লাগ্রঁজ বিন্দু
টি M1 ও M2 ভরদুটির কেন্দ্রগামী সরলরেখার উপর অবস্থিত। এই বিন্দুতে M1 ও M2 ভরদুটির মহাকর্ষীয় বল পরস্পর মিলিত হয়ে এক সাম্যাবস্থার সৃষ্টি করে। কোনো এক বস্তু সূর্যের চারিদিকে পৃথিবীর থেকে নিকটবর্তী কক্ষপথে আবর্তন করলে তার কক্ষীয় পর্যায়কাল পৃথিবীর থেকে সাধারণত কম হওয়ার কথা, তবে এখানে পৃথিবীর মহাকর্ষীয় বলকে অগ্রাহ্য করা হয়েছে। পৃথিবী ও সূর্যের মাঝে বস্তুটি থাকলে পৃথিবীর অভিকর্ষজ বল বস্তুর উপর সূর্যের মহাকর্ষীয় বলকে কিছুমাত্রায় প্রশমিত করে, যার ফলে বস্তুটির কক্ষীয় পর্যায়কাল বৃদ্ধি পায়। বস্তুটি পৃথিবীর যত কাছে হবে, এই প্রভাবটি তত বেশি হবে। তে বস্তুটির কক্ষীয় পর্যায়কাল পৃথিবীর কক্ষীয় পর্যায়কালের ঠিক সমান হয়। টি পৃথিবী থেকে সূর্যের দিকে প্রায় দূরত্বে অবস্থিত।
২০২২ আইসিসি পুরুষ টি২০ বিশ্বকাপ দলীয় সদস্য
স্কটল্যান্ড
কোচ: শেন বার্গার
লাগ্রঁজ বিন্দু
টি M1 ও M2 ভরদুটির কেন্দ্রগামী সরলরেখার উপর ছোট ভর থেকে দূরে অবস্থিত। এখানে ভরদুটির মিলিত মহাকর্ষীয় বল তে কোনো বস্তুর উপর কেন্দ্রবিমুখী প্রভাবকে প্রশমিত করে। সূর্য থেকে পৃথিবীর বিপরীত দিকে কোনো বস্তুর কক্ষীয় পর্যায়কাল পৃথিবীর থেকে সাধারণত কম হওয়ার কথা। পৃথিবীর অতিরিক্ত অভিকর্ষজ বলের জন্য বস্তুটির কক্ষীয় পর্যায়কাল কমে যায়, এবং তে কক্ষীয় পর্যায়কাল পৃথিবীর সমান হয়। র মতো টি পৃথিবী থেকে সূর্যের বিপরীত দিকে প্রায় দূরত্বে অবস্থিত। তে অবস্থিত এক মহাকাশযানের উদাহরণ হলো জেমস ওয়েব মহাকাশ দূরবীক্ষণ যন্ত্র, যা সূর্য–পৃথিবী র নিকটে পরিচালনার জন্য তৈরি করা হয়েছে। আগেকার উদাহরণ হলো উইলকিনসন মাইক্রোওয়েভ অ্যানিসোট্রপি প্রোব।
টি M1 ও M2 ভরদুটির কেন্দ্রগামী সরলরেখার উপর বড় ভর থেকে দূরে অবস্থিত। সূর্য–পৃথিবী ব্যবস্থায় টি সূর্যের বিপরীত দিকে অবস্থিত, পৃথিবীর কক্ষপথ থেকে কিছুটা বাইরে, এবং পৃথিবীর তুলনায় বিন্দুটি সূর্যের কেন্দ্র থেকে খানিকটা দূরে। এরকম অবস্থানের কারণ সূর্যও পৃথিবীর অভিকর্ষজ বল দ্বারা প্রভাবিত, এবং এটি সূর্য ও পৃথিবীর সাধারণ ভরকেন্দ্রের চারিদিকে আবর্তন করে, যা সূর্যের দেহের ভিতরেই অবস্থিত। সূর্য থেকে পৃথিবীর সমদূরত্বে অবস্থিত কোনো বস্তুর কক্ষীয় পর্যায়কাল এক বছর তখনই হবে যদি কেবল সূর্যের মহাকর্ষের কথা ধরা হয়। কিন্তু পৃথিবী থেকে সূর্যের বিপরীতে অবস্থিত এবং পৃথিবীর সঙ্গে সমরেখ কোনো বস্তু "অনুভব" করে যে পৃথিবীর অভিকর্ষ সূর্যের মহাকর্ষের সঙ্গে সামান্য পরিমাণে যুক্ত হচ্ছে এবং একইরকম এক বছর পর্যায়কালের জন্য একে সুতরাং পৃথিবী ও সূর্যের সাধারণ ভরকেন্দ্র থেকে সামান্য দূরে আবর্তন করা উচিত। তেই পৃথিবী ও সূর্যের মিলিত মহাকর্ষের জন্য বস্তুটিকে পৃথিবীর মতো পর্যায়কালে আবর্তন করতে হয়, এবং এটি কার্যকরভাবে পৃথিবী ও সূর্যের মিলিত ভরের চারিদিকে আবর্তন করছে যেখানে বস্তুটির কক্ষপথের একটি নাভিতে সূর্য ও পৃথিবীর সাধারণ ভরকেন্দ্র আছে।
ও
ও দুটি কক্ষীয় তলে অবস্থিত দুটি সমবাহু ত্রিভুজের তৃতীয় শীর্ষে অবস্থিত যাদের সাধারণ ভূমি M1 ও M2 ভরদুটির কেন্দ্রগামী সরলরেখা, যাতে করে বিন্দুটি ছোট ভরটি থেকে ৬০° আগে বা পিছে  অবস্থিত।
সূর্য–পৃথিবী
সূর্য–পৃথিবী ব্যবস্থা পর্যবেক্ষণের জন্য সূর্য–পৃথিবী উপযুক্ত। এখানে বস্তুগুলি পৃথিবী বা চাঁদের ছায়া দ্বারা কখনোই আবৃত হয় না, এবং পৃথিবী পর্যবেক্ষণের সময় সর্বদা সূর্যালোকিত গোলার্ধকে পর্যবেক্ষণ করবে। এধরনের প্রথম মহাকাশ অভিযান হলো ১৯৭৮ ইন্টারন্যাশনাল সান আর্থ এক্সপ্লোরার ৩ (আইএসইই-৩), যা সৌর বিশৃঙ্খলার জন্য এক আন্তঃগ্রহ দ্রুত সতর্কতা পর্যবেক্ষক হিসেবে ব্যবহৃত হয়েছিল। ডিসকভার জুন ২০১৫ থেকে র চারিদিকে আবর্তিত হয় এসেছে।
তাজুল ইসলাম (পণ্ডিত)
তাজুল ইসলাম (ফখরে বাঙ্গাল নামেও পরিচিত; ১৮৯৬ – ৩ এপ্রিল ১৯৬৭) ছিলেন পূর্ব পাকিস্তানের একজন দেওবন্দি ইসলামি পণ্ডিত, শিক্ষাবিদ ও রাজনীতিবিদ। তিনি দীর্ঘ ৪২ বছর ব্রাহ্মণবাড়িয়ার জামিয়া ইসলামিয়া ইউনুছিয়া মাদ্রাসার মহাপরিচালক ছিলেন। তিনি শিরক, বিদআত ও কাদিয়ানিদের বিরুদ্ধে সংগ্রামের জন্য পরিচিত ছিলেন। জমিয়ত উলামায়ে হিন্দ, জমিয়ত উলামায়ে ইসলাম, নেজামে ইসলাম পার্টির নেতা হিসেবে তিনি ইসলামি রাজনীতিতে অবদান রাখেন।
প্রারম্ভিক জীবন
তাজুল ইসলাম ১৮৯৬ সালে ব্রাহ্মণবাড়িয়া জেলার নাসিরনগর উপজেলার ভুবন গ্রামে জন্মগ্রহণ করেন। তার পিতা আনোয়ার আলী একজন আলেম ছিলেন। গ্রামের পাঠশালায় তার প্রাথমিক শিক্ষার হাতেখড়ি হয়। আব্দুল করিমের কাছে তিনি প্রাথমিক কিতাবাদি অধ্যায়ন করেন। তারপর তিনি ভর্তি হন শ্রীঘর মাদ্রাসায়। শ্রীঘর মাদ্রাসায় কিছুকাল পড়ার পর তাকে বাহুবল মাদ্রাসায় ভর্তি করানো হয়। বাহুবল মাদ্রাসায় তিনি ২ বছর লেখাপড়া করেছেন। এরপর তিনি মুহাম্মদ সাহুল ভাগলপুরীর তত্ত্বাবধানে সিলেট আলিয়া মাদ্রাসায় লেখাপড়া শুরু করেন এবং ১৩৩৭-৩৮ হিজরি শিক্ষাবর্ষের সর্বশেষ পরীক্ষায় প্রথম বিভাগে প্রথম স্থান অধিকার করেন। আরও উচ্চশিক্ষা লাভের উদ্দেশ্যে তিনি ভারতের দারুল উলুম দেওবন্দ মাদ্রাসায় চলে যান। এখানে তিনি আনোয়ার শাহ কাশ্মীরির সান্নিধ্য লাভ করেন। দেওবন্দ মাদ্রাসায় ৪ বছর অধ্যয়নকালে তিনি আরও যে সকল উস্তাদের সান্নিধ্য পেয়েছেন তার মধ্যে উল্ল্যেখযোগ্য শাব্বির আহমদ উসমানি, ইজাজ আলী আমরুহী, ইব্রাহিম বলিয়াভি ও আসগর হুসাইন দেওবন্দি। হুসাইন আহমদ মাদানির নিকট তিনি তাসাউফ বিষয়ক জ্ঞান অর্জন করেন। হিজরি ১৩৪২ সালে তিনি দেওবন্দ মাদ্রাসায় লেখাপড়া শেষ করে স্বদেশে প্রত্যাবর্তন করেন। দেওবন্দ মাদ্রাসায় শিক্ষাজীবনের শেষ পর্যায়ে একটি বিতর্কে কাদিয়ানিদের কুরআন ও হাদিসের আলোকে কাফের প্রমাণ করায় তাকে উপস্থিত জনতা ‘ফখরে বাঙ্গাল’ উপাধি প্রদান করেন।
কর্মজীবন
হাদিসের শিক্ষকতার মাধ্যমে তার কর্মজীবন শুরু হয়। প্রথমে তিনি কুমিল্লার জামিয়া মিল্লিয়া ও কলকাতা আলিয়া মাদ্রাসায় কিছুদিন শিক্ষকতা করেন। ১৩৪৫ হিজরিতে তিনি ব্রাহ্মণবাড়িয়ার জামিয়া ইসলামিয়া ইউনুছিয়া মাদ্রাসায় পরিচালক পদে যোগদান করেন এবং মৃত্যুর পূর্ব পর্যন্ত ৪২ বছর এই পদে ছিলেন।
তিনি জমিয়ত উলামায়ে হিন্দের নেতা ছিলেন। পাকিস্তানের প্রতিষ্ঠালগ্নে তিনি জমিয়ত উলামায়ে ইসলামে যোগদান করেন। পাকিস্তান প্রতিষ্ঠার পর তিনি আতহার আলীর সাথে নেজামে ইসলাম পার্টি গঠন করেন। পরে তিনি নিখিল পাকিস্তান নেজামে ইসলাম পার্টির সহ সভাপতি হন। ১৯৪৭ সালের জুন মাসে অনুষ্ঠিত সিলেট গণভোটেও তিনি গুরুত্বপূর্ণ ভূমিকা পালন করেন।
পূর্ব পাকিস্তানের একমাত্র প্রতিনিধি হিসেবে তিনি ১৯৬৪ সালে পূর্বেকার মাজহাবসমূহ ও আয়েম্মায়ে মুজতাহিদীনের পরিবর্তে নতুন মাজহাব ও মুজতাহিদীন গঠন করা প্রসঙ্গে মিশরের রাজধানী কায়রোতে অনুষ্ঠিত বিশ্ব উলামা সম্মেলনে যোগদান করে তথ্যভিত্তিক ও যুক্তির মাধ্যমে নতুন মাজহাব গঠনের প্রস্তাব নাকচ করে দেন। উক্ত সম্মেলনে তিনি ফখরুল উলামা বা উলামাদের গৌরব ও হাফিজুল হাদিস উপাধিতে ভূষিত হন।
পরিবার
তিনি কারী ইব্রাহিম উজানির তৃতীয় কন্যার সাথে প্রথম বিবাহ বন্ধনে আবদ্ধ হন। তার এই সংসারে ২ ছেলে ও ১ মেয়ের জন্ম হয়। বাংলাদেশের স্বাধীনতার কিছুকাল পরে তার প্রথম স্ত্রী মৃত্যুবরণ করেন। এছাড়াও তিনি সরাইল থানার উবায়দুল হকের এক কন্যাকে বিবাহ করেন। তার এই সংসারেও ২ ছেলে ও ১ মেয়ের জন্ম হয়।
মৃত্যু
তিনি ১৯৬৭ সালের ৩ এপ্রিল ঢাকা মেডিকেল কলেজ হাসপাতালে মৃত্যুবরণ করেন।
তার ৫৪ তম মৃত্যুবার্ষিকীতে ২০২১ সালের ৭ জুন ব্রাহ্মণবাড়িয়া জেলা শহরের দাতিয়ারাস্থ ফখরে বাঙ্গাল আল্লামা তাজুল ইসলাম (রহ.) মাদ্রাসা ও মসজিদ কমপ্লেক্স মিলনায়তনে ‘আল্লামা তাজুল ইসলাম স্মরণসভা’র আয়োজন করা হয়।
তার জীবনীগ্রন্থের মধ্যে ইসলামিক ফাউন্ডেশন বাংলাদেশ প্রকাশিত ফখরে বাঙ্গাল আল্লামা তাজুল ইসলাম ও সাথীবর্গ, নাসীম আরাফাতের ফখরে বাঙ্গাল আল্লামা তাজুল ইসলাম রহ., শরীফ মুহাম্মদের এই গরবের ধন, এইচ. এম. জাবেদ হোসাইনের এক মনীষীর গল্প শোনো অন্যতম।
আলাগ
আলাগ (আলাদা, अलग) হচ্ছে ২০০৬ সালের একটি বলিউড চলচ্চিত্র। ছবিটি পরিচালনা করেছেন আশু ত্রিখা। ছবিটিতে প্রধান দুটি চরিত্রে অভিনয় করেছেন অক্ষয় কাপুর ও দিয়া মির্জা। এই ছবিটি '''আলাগ: তিনি আলাদা.... তিনি এককভাবেই... নামেও পরিচিত কিছু ওয়েবসাইটে, উদাহরণ ইন্টারনেট মুভি ডাটাবেজ। ছবিটির ধরন এবং কিছু ঘটনা আমেরিকান চলচ্চিত্র পাউডার এই চরিত্রে অভিনয় করছেন সিয়ান প্যাট্রিক ফ্লানারি''' এর মতো লাগে, যদিও দুটি চলচ্চিত্রই একটু ভিন্ন চক্রান্তে সাজানো।
টম কন্টি
টমাস অ্যান্টোনিও কন্টি (Thomas Antonio Conti; ২২ নভেম্বর ১৯৪১) হলেন একজন স্কটিশন অভিনেতা, মঞ্চ পরিচালক ও ঔপন্যাসিক। তিনি ১৯৭৯ সালে হুজ লাইফ ইজ ইট অ্যানিওয়ে? মঞ্চনাটকে অভিনয় করে শ্রেষ্ঠ অভিনেতা বিভাগে টনি পুরস্কার অর্জন করেন। ১৯৮৩ সালে তিনি রোবেন, রোবেন চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তার অভিনীত উল্লেখযোগ্য চলচ্চিত্রসমূহ হল মেরি ক্রিসমাস, মিস্টার লরেন্স (১৯৮৩), আমেরিকান ড্রিমার (১৯৮৪), সেভিং গ্রেস (১৯৮৬), শার্লি ভ্যালেন্টাইন (১৯৮৯), ডেঞ্জারাস পার্কিং (২০০৭) ও প্যাডিংটন টু (২০১৭)।
প্রারম্ভিক জীবন
কন্টি ক্যাথলিক ধর্মাবলম্বীদের জন্য স্বাধীন বিদ্যালয় হ্যামিলটন পার্কে পড়াশোনা করেন এবং পরে গ্লাসগোর রয়্যাল কনজারভেটরিতে অভিনয়ের প্রশিক্ষণ গ্রহণ করেন।
কর্মজীবন
কন্টি ১৯৫৯ সালে ডান্ডি রিপারটরিতে অভিনয় জীবন শুরু করেন। ১৯৭৯ সালে ব্রডওয়ে মঞ্চে হুজ লাইফ ইজ ইট অ্যানিওয়ে? নাটকে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে টনি পুরস্কার অর্জন করেন। একই বছর লন্ডনের গ্যারিক থিয়েটারে আনওয়েল নাটকে জেফ্রি বার্নার্ড চরিত্রে অভিনয় করেন।
বাঁকুড়া (দ্ব্যর্থতা নিরসন)
বাঁকুড়া হল ভারতের পশ্চিমবঙ্গ রাজ্যের বাঁকুড়া জেলার একটি শহর ও পৌরসভা।
বাঁকুড়া নামটির মাধ্যমে নিম্নলিখিত ভৌগোলিক স্থানগুলিও বোঝায়:
জালিল মাম্মাদ্গুলুযাদেহ
জলিল হুসেইনগুলু ওগলু মাজামগুলুযাদেহ, জালাল মোহাম্মদ কুলিজাদেহ্ নামেও উচ্চারিত হয় (Cəlil Məmmədquluzadə; ২২ ফেব্রুয়ারি ১৮৬৬ - ৪ জানুয়ারি ১৯৩২), একজন আজারবাইজান উপজাতি এবং লেখক ছিলেন। আজারবাইজান ও মধ্যপ্রাচ্যে তিনি প্রথম নারীবাদী হিসেবে বিবেচিত হন। তিনি আজারবাইজানে প্রথম নারী পত্রিকা প্রতিষ্ঠার ক্ষেত্রে একটি বড় ভূমিকা পালন করেন।
প্রাথমিক জীবন
মাম্মাদগুলুযাদেহ আজারবাজানের নাখচিয়ান বিদ্রোহের সময় জন্মগ্রহণ করেন, তার পিতা ছিলেন একজন ইরানি আজারবাইজানি ব্যবসায়ী। মাম্মাদ্গুলুযাদেহ নিজেকে ইরানি বলে বিবেচনা করতেন, এবং তার পূর্বপুরুষ ইরানি ছিল এই নিয়ে তিনি গর্বিত ছিলেন।  ১৮৮৭ সালে তিনি গোরি শিক্ষামূলক সেমিনারী থেকে স্নাতক ডিগ্রি লাভ করেন এবং পরবর্তী ১০ বছরের জন্য তিনি বাশ-নরসন, উলুখনী, নেহরাম এবং ইরিত্র গভর্নোরেটের অন্যান্য শহর ও গ্রামগুলিতে গ্রামাঞ্চলে শিক্ষার সাথে যুক্ত ছিলেন।
১৮৯৮ সালে, তিনি এরিভান এ চলে যান; ১৯০৩ সালে তিনি তিফিলিসে স্থানান্তরিত হন, যেখানে তিনি আজারবাইজানি ভাষায় প্রকাশিত স্থানীয় শারকি-রুস সংবাদপত্রের একজন কলামিস্ট হিসেবে নিযুক্ত হন। ১৯০৬ সালে তিনি মোল্লা নাসরাদিন নামে একটি ব্যঙ্গাত্মক পত্রিকা প্রতিষ্ঠা করেন।
প্রায়শই সামরিক দ্বন্দ্ব এবং ককেশাস অঞ্চলে সার্বিক রাজনৈতিক অস্থিরতা তাকে তবরিজ, পারস্যের দিকে যেতে বাধ্য করে, যেখানে তিনি মোল্লা নাসরাদিনের প্রধান সম্পাদক ও কলামিস্ট হিসেবে তার কর্মজীবন অব্যাহত রাখেন। তিনি অবশেষে ১৯২১ সালে বাকুতে স্থায়ীভাবে বসবাস শুরু করেন।
মোল্লা নাসরাদিন
১৯০৫ সালে, মাজামাগুলুজাদেহ এবং তার সঙ্গীরা টিফ্লিসের একটি মুদ্রণযন্ত্রটি কিনেছিলেন, এবং ১৯০৬ সালে তিনি নতুন মোল্লা নাসরাদিনের ইলাস্ট্রেটেড ম্যাগাজিনের সম্পাদক হয়ে ওঠেন।
ম্যাগাজিনটি সঠিকভাবে -২০ শতকের সমাজের সামাজিক ও অর্থনৈতিক বাস্তবতা এবং পশ্চিমা নিয়ম এবং ককেশাস্পর্বত অভ্যাসগুলি চিত্রিত করে। ১৯২১ সালে (মোল্লা নাসরাদিনকে ১৯১৭ সালে রাশিয়াতে নিষিদ্ধ করা হয়), মাজামাগুলুজাদেহ ম্যাগাজিনের আটটি (৮) আরও কিছু বিষয় প্রকাশ করেন যা ট্যাবরিজ, পারস্য ভাষায় প্রকাশিত হয়।
ধর্মীয় দর্শন
মাজামাগুলুজাদেহ এর ধর্মীয় দৃষ্টিভঙ্গি নিয়ে বিতর্ক রয়েছে। কিছু সূত্র দাবি করে যে তিনি একজন নাস্তিক ছিলেন এবং অন্যরা দাবি করে যে তিনি চরমপন্থী ও অজ্ঞতার সমালোচনা করে মুসলিম গণতন্ত্রকে সমর্থন করেন। ধর্মের কঠোর সমালোচনার কারণে তিনি কখনও কখনও চরমপন্থীদের দ্বারা মৃত্যুদণ্ডের হুমকির সম্মূখীন হন।
সাহিত্য
মাম্মাদগুলুজাদেহ বিভিন্ন ধারাতে লিখেছেন যেমনঃ সংক্ষিপ্ত কাহিনী, উপন্যাস, প্রবন্ধ এবং নাটক ইত্যাদী। তার প্রথম উল্লেখযোগ্য সংক্ষিপ্ত বিবরণ, "দ্য ডিসপিউরেন্স অফ দ্য গন্ডি" (ড্যানাবশ সিরিজের গ্রাম থেকে তার গল্পের অংশ), ১৮৯৪ সালে লেখা এবং ১৯৩৪ সালে প্রকাশিত, এটি সামাজিক বৈষম্যতা নিয়ে লেখা হয়েছে। পরবর্তীতে তার কাজ (দ্য পোষ্টবক্স, দ্য দ্য পোষ্টবক্স, দ্য ইরানি সংবিধান, গার্নিব আলী বে, মেষ, ইত্যাদি) এবং তার বিখ্যাত কমেডি দ্য করপেসস অ্যান্ড ম্যাডমেন গ্যাথারিং এ তিনি দুর্নীতি, চিত্তাকর্ষক, অজ্ঞতা, ধর্মীয় কট্টরপন্থী ইত্যাদি নিয়ে উপহাস করেন।
ব্যক্তিগত জীবন এবং মৃত্যু
১৯০৭ সালে দুবার-পত্নীহারা মাম্মাদ্গুলুযাদেহ আলেকজান্ডার দার্শনিক ও নারীবাদী-কর্মী হামিদা জৈনশীরকে বিয়ে করেন। তিনি ১৯৩২ সালে বকুকে মৃত্যুবরণ করেন।
রণজিৎ দাশ
রণজিৎ দাশ  (জন্ম: ১৯৪৯ ) হলেন কবি শঙ্খ ঘোষ পরবর্তী সময়ে আশির দশকে বাংলার যে কয়জন আধুনিক কবি খ্যাতিলাভ করেন তাদের অন্যতম। সমসাময়িক বাংলা কবিতার ধারায় নাগরিক জীবনের নিজস্বতা ও নতুন কাব্যিক রীতি যোগ করেছেন। ২০১৩ খ্রিস্টাব্দের  পশ্চিমবঙ্গ সরকার তার শ্রেষ্ঠ কবিতা কাব্যগ্রন্থের জন্য রবীন্দ্র পুরস্কার প্রদান করে।
জন্ম ও প্রারম্ভিক জীবন
রণজিৎ দাশ গল্পের ছলে নগর জীবনের অমোঘ জিজ্ঞাসাগুলোকে সহজ বাক্যে এমন করে উপস্থাপন করেন যে, সহজ বাক্য ও শব্দের প্রয়োগে, ভাব ও বিষয় উচ্চ মার্গে উন্নীত হয়।
ভারতীয় লেখকদের অন্যতম সদস্য হয়ে তিনি ২০১২ খ্রিস্টাব্দে ক্রোয়েশিয়া ভ্রমণ করেন।
প্রকাশিত কাব্যগ্রন্থ
চোখ'' - আনন্দ পাবলিশার্স, কলকাতা, (১৯৯৯) (২০০৭)
“খোঁপার ফুল বিষয়ক প্রবন্ধ” - সপ্তর্ষি প্রকাশন, কলকাতা, (২০০৬)
রণজিৎ দাসের কবিতার সংকলন ইংরেজি অনুবাদ নির্মল কান্তি ভট্টাচার্য, - রূপা অ্যান্ড কো, নিউ দিল্লি, (২০১১)
সম্মাননা ও পুরস্কার
কবি রণজিৎ দাশ ২০০৪ খ্রিস্টাব্দে প্রথম কাব্যগ্রন্থের জন্য কবি বীরেন্দ্র চট্টোপাধ্যায় স্মরণ কমিটি কর্তৃক বীরেন্দ্র পুরস্কারে সম্মানিত হন। ২০১১ খ্রিস্টাব্দে পশ্চিমবঙ্গ বাংলা আকাডেমি পুরস্কার লাভ করেন।  এরপর ২০১৩ খ্রিস্টাব্দে রণজিৎ দাশের শ্রেষ্ঠ কবিতা কাব্যগ্রন্থের জন্য পশ্চিমবঙ্গ সরকারের রবীন্দ্র পুরস্কার  লাভ করেন। রমানাথ ভট্টাচার্য ফাউন্ডেশন লিটারারি অ্যাওয়ার্ড,